Alates 1. juunist maksab Elisa klientidele M-Interneti kasutamine enamikus Euroopa riikides senise 75 krooni asemel 55 krooni megabaidi eest.    «Internetiteenuste kasvav tarbimine ning M-Interneti sage kasutus välismaal liikuvate klientide hulgas ajendab ka mobiilioperaatoreid mitte ujuma vastuvoolu, sestap on Vodafone ning tema Euroopas tegutsevate partneroperaatorite võrkudes alates juunist roaming-teenuse kasutajatele andmeside  hind senisest veerandi võrra odavam,» ütles Elisa juhatuse liige Andrus Hiiepuu.    Lisaks mainitud hinnalangusele muutub Elisa kliendi jaoks alates 1. juunist paindlikumaks ka andmeside mõõtmine ja arveldamine - maksesammuks ühe sideseansi kohta saab 50 KB eelneva 250 KB asemel.    Juuni algusest kehtib Elisa kliendile uus andmeside hind 26 riigis ja 27 operaatori võrgus. Teenust saab kasutada Austria, Belgia, Bulgaaria, Hispaania, Hollandi, Iirimaa, Islandi, Itaalia, Kreeka, Küprose,  Leedu, Luksemburgi, Läti, Norra, Portugali, Prantsusmaa, Rootsi, Rumeenia, Saksamaa, Sloveenia, Soome, Suurbritannia, veitsi, Taani, Tehhi ja Ungari partneroperaatorite võrkudes.    Postimees.ee